På grund af øvelsens realistiske form, det i forvejen anspændte forhold mellem [[Sovjetunionen]] og [[USA]] (med bl.a. den sovjetiske nedskydning af [[Korean Air Lines Flight 007]] et par måneder før) samt sovjetledernes paranoia frygtede man i [[Kreml]], at der muligvis var tale om et maskeret angreb fra USAs side. Ifølge et notat fra [[CIA]] (SNIE 1984) skulle Sovjetunionens leder [[Jurij Andropov]] have sat visse enheder af det sovjetiske militær og atomare styrker i forhøjet beredskab, og luftvåbenet i [[DDR]] og [[Polen]] skulle ligeledes være sat i forhøjet alarmberedskab.<ref name = "SNIE 84">''SNIE 11–10–84'' "Implications of Recent Soviet Military-Political Activities" Central Intelligence Agency, 18. maj 1984.</ref> Visse historikere har på den baggrund hævdet, at Able Archer 83 var det tætteste, verden har været på en egentlig [[atomkrig]].<ref name="Gaddis">{{cite book|last1=Gaddis|first1=John Lewis|title=The Cold War: A New History|url=https://archive.org/details/coldwarnewhistor00gadd|year=2005|publisher=Penguin|location=London|isbn=1-59420-062-9|page=[https://archive.org/details/coldwarnewhistor00gadd/page/227 227]-228}}</ref> Denne udlægning af hændelsen støttes af den mangeårige CIA-medarbejder (og senere CIA-chef og forsvarsminister) [[Robert Gates]]' erindringer.<ref name="Gates">{{cite book|last1=Gates|first1=Robert M.|title=From the Shadows: The Ultimate Insider's Story of Five Presidents and How They Won the Cold War|url=https://archive.org/details/fromshadowsultim00gate|year=1996|publisher=Simon & Schuster|location=New York|isbn=0-684-83497-9|page=[https://archive.org/details/fromshadowsultim00gate/page/n275 272]}}</ref>
Historie Videnskab Humaniora